פסטיבל פליציה בלומנטל למוזיקה ה-26

שני-שבת 30-25 במרץ 2024 מוזיאון תל אביב לאמנות

נוסד על ידי אנט סלין

מיטב אמני ישראל מעולמות מוזיקליים שונים - מוזיקה פופולארית, קלאסית, עתיקה, ג'אז, מוזיקה ערבית, מוזיקה עכשווית, מחזות זמר, אולדיז משנות ה 50 ועוד - יחברו לשבוע של שילובים לא שגרתיים ויציעו מסע מגוון בין סגנונות ועולמות ובו בין השאר שלל הפקות בבכורות ישראליות ועולמיות.

לפרטים וכרטיסים : fbmc.co.il טל. 03-6201185

פסטיבל פליציה בלומנטל למוזיקה **יציין השנה 26 שנים להיווסדו.** **הפסטיבל הבינלאומי הוותיק והאהוב יעלה על במות מוזיאון תל אביב מגוון רחב של אמנים ישראליים מקצוות מוזיקליים שונים ויציע חיבורים לא שגרתיים בין אמנים, יפנה זרקור לעבר אמנים מהעבר וייצור חוויות מוזיקליות חד פעמיות.**

בין 19 מופעי הפסטיבל, מופע מסקרן יהיה החיבור בין הלהקה המקורית "פנחס ובניו" שתארח את שלומי שבן לערב חד פעמי ומבטיח במיוחד. חיבור ייחודי נוסף יעלה בהפקה **"נוסח אמריקה"** של הזמרת בת אלה והחזן הניו יורקי עזי שוורץ המרבים להופיע יחד, שיופיעו עם אנסמבל גלעד אפרת בהרכב נגנים רחב.

הפסטיבל יציג מופעי מוסיקה אמנותית מתקופות עתיקות, החל מהרנסנס והבארוק בקונצרטים בביצוע אנסמבל מצו (מוסיקה איטלקית וספרדית) ודואו דורון שלייפרואופירה זכאי (מוסיקה אנגלית). גם השנה טובי המוסיקאים מרחבי הארץ יעלו על הבמות **קונצרטים קלאסיים מגוונים** - קונצרטים קאמריים וקונצרטים תזמורתיים ובהם ביצוע לא שגרתי לשמינייה של שוברט בכלים תקופתיים. **הקלאסיקה הערבית** תבוצע בפסטיבל על ידי מוסיקאים יהודים וערבים בערב שיוקדש לגדולי הזמר הערבי משתי האסכולות המצרית והלבנונית. חיבור מוזיקלי נוסף בין ענת פורט,מאיה בלזיצמן **ו**ערן וייץ מביא יחד עם הזמרות **כרמי זיסאפל** ו**נורית גלרון** קולאז' מתוך השירה הישראלית רבת הפנים.

בפסטיבל יוצגו גם דמויות מרתקות מהמאה ה-20: פרדי דורה **"מלך הקברט של נהריה"** במופע רב משתתפים מרהיב שמתחקה אחר סצנת הקברטים המרהיבה של שנות ה-50 התוססת שפעלה לאחר קום המדינה. לעומתו המלחין המינימליסטי **טרי ריילי** (יליד ארה"ב, 1935) ויצירתו – In C שתבוצע על ידי תזמורת **"ארמון בזמן"**. קונצרט צהריים בחצר המוזיאון בביצוע **אנסמבל גליל** יחשוף את הפנינים של השילובים בין מוזיקה ארמנית, יהודית, ערבית, טורקית ורומנית.

אנסמבל טרמולו המעולה יעלה מופע מסקרן שבוחן את תולדות **ה-**beat בשילוב של מוסיקה מקורית, פסקול דיגיטלי ווידאו ארט. טרמולו יבצעו בפסטיבל מופע למשפחה ולילדים וגם נגנית כלי ההקשה נויה שליין **תעלה את המופע לכל המשפחה "התוף".**

אביגיל ארנהיים, מנהלת פסטיבל פליציה בלומנטל למוזיקה: "השנה נוצרה הזדמנות להיסחף אחר הדמיונות הפרועים של המוזיקאים והמוזיקאיות הישראלים כשמאחורי כל מיזם הרבה העזה ותשוקה. מיהו פרדי דורה? מהי יצירתו המשפיעה של טרי ריילי? מה פתאום לבצע יצירה של שוברט בכלים תקופתיים? כיצד נגני כלי הקשה וירטואוזים יוצרים עולם חדש על הבמה? מה זה נוסח אמריקה? ובין כל אלה מפגשים חד פעמיים של שירה ישראלית מקורית עם טובי היוצרים שלנו. המוזיקה הקלאסית תבוצע עם תזמורת והרכבים קאמריים מעולים ברפרטואר מתקופת הבארוק והתקופה הרומנטית והמוזיקה הערבית הקלאסית. פליציה בלומנטל 2024 הוא פסטיבל מוזיקה שמציע מפגשים ייחודיים, אוירה של רוגע ומגוון צבעים וקולות. כל הסיבות הטובות לצאת מהבית"

תכנית פסטיבל פליציה בלומנטל למוזיקה 2024

25.3 יום שני 18:00 **מהשמיימי לחושני: מוזיקה איטלקית וספרדית בין 1550 ל1660**

יעלה אביטל, סופרן ; דורט פלורנטין, חליליות; גדעון ברטלר, גיטרה; אופירה זכאי, תאורבו

מוזיקה מאיטליה וספרד של סוף הרנסנס ותחילת הבארוק הממחישה לא רק את האופי החושני והיצרי של המוזיקה בארצות הים התיכון אלא גם את השינויים הגדולים שהתחוללו בעולם המוזיקה באותה עת.

בין השאר יבוצעו מיצירות קלאודיו מונטוורדי, ג׳וליו קצ׳יני וביאג׳יו מריני.

*גלריה אולדמאסטרס 90-70 ש"ח*

25.3 יום שני 19:30 **"אלבי דאלילי" לבי הוא המדריך שלי**

סמי ח'שיבון, כינור וניהול מוסיקלי ; מיכאל מארון, עוד; עיסא עואד, קאנון; דרור טובול, קונטרבס; עזיז נדאף, כלי הקשה; לנא קרדוש – זמרת

הקלאסיקה של המוסיקה הערבית. יצירות מופת משתי האסכולות המצרית והלבנונית: אום כולתום, מוחמד עבד אל ווהאב, פיירוז, האחים רחבאני ואחרים.

*גלריה אוסף מיזנה-בלומנטל 90-70 ש"ח*

25.3 יום שני 21:00 **טרי ריילי – IN C ל 17 מוזיקאים (1964)** **תזמורת ארמון בזמן**

מתן דסקל – ניהול אמנותי

טרי ריילי – IN C ל 17 מוזיקאים (1964) יצירתו האיקונית של המלחין טרי ריילי, מחלוצי המינימליזם במוזיקה הקלאסית המערבית, נכתבה בדיוק לפני 60 שנה. היצירה בנויה מחמישים ושלוש תבניות מלודיות שמנוגנות ברצף בהוראות ביצוע המאפשרות חופש לכל נגן, ויוצרות מרקם עשיר ומהפנט, מלא בצבעים, אור ותקווה

*ארמון בזמן* היא תזמורת היברידת פורצת דרך, הפועלת מתוך רצון להרחיב את המנעד של המושג תזמורת, ומציגה קונצרטים חיים לצד מיצבי סאונד.

*אולם רקאנטי 90-70 ש"ח*

26.3 יום שלישי 17:00 **מוזיקה קאמרית רומנטית (1)**

רועי שילוח, כינור; גיא בן ציוני, ויולה; אריאל טושינסקי, צ'לו; מירי ימפולסקי, פסנתר

בתוכנית:

פורה - סונטה לכינור ולפסנתר אופ' 13 מס'1

הינדמית - סונטה לוויולה ופסנתר אופ'11 מס' 4

שומאן - רביעיית הפסנתר אופ' 47

ארבעת המוזיקאים שגדלו יחד בישראל ושלאורך שנים שמרו על קשר מוזיקלי גם כשכל אחד מהם מנהל חיי מוזיקה פעילים ברחבי העולם, חברו לשני קונצרטים שהיו אמורים לפתוח את עונת הקונצרטים של מוזיאון תל אביב לאמנות בחודש אוקטובר. המפגשים מתקיימים במסגרת פסטיבל ובשיתוף עם מחלקת המוזיקה של מוזיאון תל אביב באיחור של כמה חודשים. הבחירה ברפרטואר הקיים בשני הקונצרטים באה להדגיש את ביצוע הסונטות לכלי ופסנתר מצד אחד, שלישיית מיתרים מהצד השני ולבסוף בכל קונצרט רביעיית פסנתר המאחדת את כולם.

בשיתוף עם מחלקת המוזיקה במוזיאון תל אביב

*אולם רקאנטי 160-130 ש"ח*

26.3 שלישי 19:00 **הידעת את הדרך**

הקרנה ושיחה על קליפ הפסטיבל עם היוצרים חי מאירזדה, ארי טפרברג ואיריס דומני.

עלי מוהר מילים; אפרים שמיר מוזיקה; חי מאירזדה עיבוד. הקליפ צולם בביצוע אמני הפסטיבל.

עיבוד מוזיקלי שמאיר מחדש את השיר דרך סגנונות מוזיקליים שונים שיבואו לידי ביטוי בפסטיבל, המבקש לראות דרכו את התקווה. הוידאו קליפ משלב בין הנגינה לתהליך בניית כינורות ומבטא את צורך להרכיב מחדש את מה שהתפרק, לתקו ולחבר לשלם חדש. <https://www.youtube.com/watch?v=slRhENnXl04>

*אולם שידלובסקי כניסה ללא תשלום בהרשמה מראש*

26.3 שלישי 20:30 **היה נא טוב אלי**. **הפקה מיוחדת לפסטיבל פליציה בלומנטל 2024**

ענת פורט וערן ויץ ניהול מוזיקלי. **אורחת מיוחדת: נורית גלרון**

כרמי זיסאפל, שירה; מאיה בלזיצמן, צ'לו ושירה; ענת פורט, פסנתר; ערן ויץ, גיטרה; דניאלה רובין, שירה

קולאז' של שירה ישראלית עם המשוררות.ים רחל, עלי מוהר, תרצה אתר, אבות ישורון ויזלטיר נתן זך ואחרים והמלחינות.ים יהודית רביץ, מיקי גבריאלוב, שלמה גרוניך, סשה ארגוב, אפרים שמיר ועוד.

27.3 רביעי 18:30 **אנסמבל פינאלה**

ויקה גלמן, ברק שוסברגר, כינורות; לייקי גליק, ויולה; גלי כנעני, מאי אנדי, צ׳לו

בתוכנית:

שוברט – חמישיית מיתרים בדו  ד. 956

שחר רגב – נוודים לחמישיית מיתרים \* בכורה

באביב 1828 חיבר שוברט שלוש סונטות לפסנתר, מחזור שירים "שירת הברבור" ואת חמישיית המיתרים בדו.

בזמן הזה, לא התייחסו לשוברט כמלחין רציני למיתרים ורק בשנת 1850 בוצעה היצירה לראשונה. מאז היא נחשבת לאחת משיאי היצירות במוזיקה הקאמרית למיתרים.

עוד בקונצרט - ביצוע הבכורה של "נוודים" מאת המלחינה שחר רגב.

*גלריה אוסף מיזנה בלומנטל 90-70 ש"ח*

27.3 רביעי 20:00 **נוסח אמריקה - בכורה עולמית הפקה מיוחדת לפסטיבל פליציה בלומנטל 2024**

תפילות, שירי קודש וניגונים שנוצרו בקהילה היהודית הפלורליסטית בארצות הברית

בהשתתפות: הזמרת בת אלה (ישראל); החזן עזי שוורץ (ניו יורק); אנסמבל גלעד אפרת:

גלעד אפרת, עיבוד והפקה מוזיקלית, קונטרבס; הגר מעוז, כינור; הילה אפשטיין, צ'לו; אדם טל , גיטרה, בוזוקי ועוד

נגנים אורחים: עידו זלזניק, פסנתר/קלידים; איל סלע, כלי נשיפה; איתי ניצן, תופים; ניצן בירנבאום, פסנתר/שירה

הרכב ווקאלי

פנורמה מוזיקלית של כ- 150 שנות יצירה לבתי הכנסת ולתרבות הקהילה היהודית על גווניה השונים.  מסע מוסיקלי מרתק המציג חיבור בין גדולי המלחינים.ות האמריקאים.ות: ברנשטיין, זונדהיים, וייל, לצד רות בלום, דבי פרידמן, אורן אלדור, מוישה אויישר, דן מסינג, סול זים, קרייג טאובמן,  ג׳ף קלפר ועוד.

הטקסטים לקוחים מסידורי התפילה, מהתנ״ך וחגי ישראל, בשילוב טקסטים מודרניים בני ימינו, שחוברו בקרב הקהילות בזרמים הליבראליים, קונסרבטיבים, רפורמים, רב מגדרים ומתחדשים.

בין היצירות גם להיטי ברודוויי, מהמחזמר כנר על הגג ועד לחנים של לידי גאגא וטיילור סוויפט, שהשתלבו בפס הקול בבתי הכנסת, בטקסטים מקודשים.

יזם ומנהל אמנותי: אלי גרינפלד. הפקה: BE הפקות.

*אודיטוריום אסיא 130-160 ש"ח*

27.3 רביעי 17:00 **ביקור מודרך באוסף מיזנה בלומנטל**. עם האוצרת נועה רוזנברג

27.3 רביעי 20:30 **מוזיקה קאמרית רומנטית (2)**

רועי שילוח, כינור; גיא בן ציוני, ויולה; אריאל טושינסקי, צ'לו; מירי ימפולסקי, פסנתר

בתוכנית:

שוסטקוביץ' - סונטה לצ'לו

בטהובן - שלישיית מיתרים

ברהמס - רביעיית פסנתר אופ' 25

בשיתוף עם מחלקת המוזיקה במוזיאון תל אביב

*אולם רקנאטי 160-130 ש"ח*

28.3 חמישי **17:00 נויה שליין – הבית של התוף** מופע לילדים ולהורים.

מופע מקורי המבוסס על סיפור בחרוזים מעורר דמיון, שבמהלכו הילדים פוגשים את משפחת כלי ההקשה, אשר מתעוררים לחיים כדמויות במשפחה וכחפצים בסלון הבית. נויה שליין, אמנית מרימבה וכלי הקשה, מרצה וסופרת.

*מומלץ לגילאי 8-4. אולם שידלובסקי 70 ש"ח*

28.3 חמישי 19:00 **חיה למען האמנות. הרצאה וסרט על אנט סלין  (1939-2017), מייסדת הפסטיבל.**

במאי הסרט: אסף גלאי. נוצר בשנת 2016. מנחה: אביגיל ארנהיים

*אולם שידלובסקי*

28.3 חמישי 21:00 **מי אתה פרדי דורה? מופע בכורה** **הפקה מיוחדת לפסטיבל פליציה בלומנטל 2024**

ערב מחווה גרנדיוזי לפרדי דורה – אמן נשכח ומלך הקברטים של נהריה בשנות ה50!

בעוד מדינתנו בחבלי לידה ומלחמה, והתרבות מגוייסת עבור האתוס הצברי הלוחם - פרדי דורה הנחה ערבי קלפים וריקודים סלוניים בנהריה, הריביירה של ישראל דאז. בערב יבוצעו מלהיטיו הגדולים פרדי דורה כגון: "מריה מנהריה", "קליפסו במזרע", "בובה מקובה" ועוד רבים וטובים.

את הערב החגיגי תלווה תזמורת "ריקודים" בת 10 נגנים ונגניות אשר הורכבה במיוחד למופע זה וחברים בה השורה הראשונה של הנגנים והנגניות בארץ. איליה מגלניק שליווה את פרדי דורה כעשור יהיה אורח המופע על הבמה! את הערב ינחו ב(מה שהם מכנים) הומור, יונתן קרת - מלחין, מעבד ויוצר, וירמי שיק בלום-עיתונאי, דוקומנטריסט וקומיקאי.

רוח המופע תטמיע בקהל את תולדותיו של דורה ופועלו ותכלול ראיונות מצולמים, מערכונים, קטעי וידאו המשלבים בין קטעי ארכיון לצילומים "מוקומנטריים" וסטנדאפ.

ניהול אמנותי: יונתן קרת משחק ושירה: ירמי שיק בלום, תום כהן, תומר פישמן, יואב רבינוביץ

נגנים: יונתן הדס, גל ורון, יובל שפירא, דן ורון, אסף רוט, נדב לוזיה, איליה מגלניק, תומר בר, גילעד ריבקין ונועם מסריק

ניצוח: רום שמיר ניהול הצגה והפקה: אריאלה אברמוף

*אולם רקנאטי 160-130 ש"ח*

29.3 שישי 12:00 **מוצרט, שופן, שנקר**

תום זלמנוב, פסנתר; תום בן ישי, סופרן; הסינפונייטה הישראלית באר שבע; מנצח: רני קלדרון

מוצרט – סימפוניה מס' 35 "הפנר";

יונתן שנקר – Vowels of Human Conditions (בכורה)

שופן – קונצ'רטו לפסנתר בפה מינור

*אולם רקנאטי 160-130 ש"ח*

29.3 שישי 14:30 **צלילי הגליל** חגיגה מוזיקלית לכל המשפחה בחצר המוזיאון

אנסמבל גליל במופע חדש ״Sound of the Galilee", כשמוזיקה אתנית פוגשת מוזיקה קלאסית. מסע בין צלילי המוזיקה היהודית, הערבית, הארמנית, הטורקית והרומנית.

ליאת סבא, צ'לנית, מלחינה ומנהלת המוזיקלית; ברק דן, כינור ושירה; מאירה סגל, נאי וחלילים; נסר מח'ול, עוד;

ג׳ו טיילור, גיטרה קלאסית וחשמלית; עומרי פורת, קונטרבס; אריאל סמית, כלי הקשה

*גן הפסלים.   כניסה חופשית*

29.3 שישי 21:30 **הרכב כלי ההקשה טרמולו מציג - the BEAT** **הפקה מיוחדת לפסטיבל פליציה בלומנטל 2024**

חוויה בימתית המשלבת נגינה חיה בכלי הקשה אקוסטיים מכל העולם, פסקול דיגיטלי ווידאו ארט.  
מופע דינמי ואנרגטי המגולל את סיפור בריאת המקצב - הביט - המחבר בין זמנים, תרבויות וקהילות בכל העולם.  
**תומר יריב**, מוזיקה; **ויטלי פרידלנד** במאי; **אריאל בלומנטל,** פסקול דיגיטלי; **יערה ניראל,** וידאו ארט  
**טרמולו: דניאל סולומונוב, תומר גלילי, לאור טל, דפנה סגל ותומר יריב** יוצרים ומבצעים

טרמולו הוא הרכב כלי הקשה, חמישיית נגנים וירטואוזית שזוכה להצלחה רבה בארץ ובעולם. ההרכב הפועל יחד משנת 2015, זוכה לחיבוק חם מצד הביקורת והקהל ואף זכה בפרס משרד התרבות להרכב המצטיין לשנת 2021. הרפרטואר של טרמולו מכיל מוזיקה אמנותית לצד מוזיקת עולם, מוזיקה עממית עתיקה לצד מוזיקה עכשווית של המאה ה 21.

*אולם רקנאטי 160-130 ש"ח*

30.3 שבת 11:00 **טרמולו ואוצרות הדמיון**

טיול מוזיקלי צבעוני ומקפיץ לכל המשפחה, על במה שופעת כלים מכל העולם. דרך סיפורים ונגינה וירטואוזית, נגני טרמולו יוצאים יחד עם הצופים למסע דמיוני .

מוזיקה מרוקאית- בֶּרְבֵּרִית, מתופפי קודו יפניים, בטוקדה ברזילאית, שיר ילדים אפריקאי, שורת מתופפים אמריקאית, מעוף הדבורה, מוזיקה מהסרטים של הוליווד ומוזיקה מקורית שנכתבה במיוחד עבור המופע.

*אולם רקנאטי 70 ש"ח*

30.3 שבת 12:00 **200** **שנה לשמינייה מאת שוברט**. **האנסמבל הרומנטי הישראלי בכלים מן התקופה**

נמרוד גואז וטלי גולדברג ,כינורות; עמוס בועזסון, ויולה; מרינה כץ, צ'לו; יובל אטלס, קונטרבס; גילי רינות, קלרינט; אלון ראובן, קרן; ריצ׳רד פלאי, בסון

ברוח רעננה ועדכנית יבצעו חברי האנסמבל הרומנטי הישראלי את השמינייה האייקונית של שוברט, כפי שבוצעה לראשונה בקונצרט פרטי בביתו של הרוזן פרדיננד טרויר במרץ 1824.

*אולם קאופמן 90-70 ש"ח*

30.3 שבת 19:30 **רסיטל לקונטרה טנור ולאוטה**

דורון שלייפר, קונטרה-טנור; אופירה זכאי, לאוטה ותאורבו

מיטב הרפרטואר האנגלי והאיטלקי מן המאה ה-17: פרסל, קפסברגר, פרסקובלדי, מרולה, קצ'יני ועוד

*גלריה אוסף מיזנה בלומנטל 90-70 ש"ח*

30.3 שבת 21:00 **פנחס ובניו מארחים את שלומי שבן** **הפקה מיוחדת לפסטיבל פליציה בלומנטל 2024**

מופע חד פעמי המחבר בין אחד מכותבי השירים המבריקים שנולדו פה לאחת הלהקות הכי מקוריות בישראל.

"פנחס ובניו" הם אנסמבל המונה 9 נגנים וזמרת, היוצר כור היתוך מוזיקלי, מקורי, הומוריסטי ומלא באנרגיה.

יחד עם שלומי שבן הם יעניקו פרשנות חדשה האחד לשירים של האחר ולבנות עולם שעושה כבוד למוזיקה, למילה, ולחופש היצירתי.

בהשתתפות: שלומי שבן, עופר פנחס, נועה קרדוד, ברק סובר, יונתן הדס, אדי רזניק, דניאל תנחלסון, ליאור עוזרי, ברק סרור, שרון פטרובר, מתן ארבל

*אולם רקנאטי 160-130 ש"ח*

**צוות פסטיבל פליציה בלומנטל**

מנהלת אמנותית: אביגיל ארנהיים

מפיק: קיקי קארח

ניהול תוכן ופרסומים: עידית מגל

עיצוב וגרפיקה: עדי כהן-זיו

יח"צ: גילי אלון ביטון ושירלי יצחקי

שיווק דיגיטלי: סער גמזו- חברת מודוס

ניהול כספים: ויקטוריה סקלמה

תרגום ועריכה: גיא ביגל

עמותת מרכז פליציה בלומנטל למוזיקה, שביל המרץ 2 תל אביב

ועד מנהל: שמעון מזרחי, יו"ר; רחל מנלסון; ג'ורג' חנה; מיכאל ורומן

לפרטים נוספים:

גילי אלון-ביטון 0544352353

שירלי יצחקי 0547206348